**Tisztelt leendő Hallgatónk!**

Engedje meg, hogy ezúton gratuláljak sikeres felvételi eredményéhez, egyben örömmel üdvözöljem hallgatóink körében!

A **tanévnyitó ünnepség 2019. szeptember 9-én (hétfőn) 10:00 órakor** a Fasori Gyülekezet Templomában (1071 Bp., Városligeti fasor 7.) kerül megrendezésre.

A következőkben tájékoztatom tanulmányai megkezdéséhez szükséges tennivalókról, egyúttal felhívom szíves figyelmét, hogy **Önt, szüleit és hozzátartozóit az évnyitón szeretettel várjuk**, de a többi alkalom: beiratkozás, szakos tájékoztató, stb. kizárólag a **felvett hallgató** kötelezettsége, ezért ezekre kérem, hogy **csak Ön jöjjön el!**

A **beiratkozás helye a NAPPALI munkarendre felvételt nyert hallgatóknak:**

1037 Budapest, Bécsi út 324. **V. épület. 304-es terem.**

A **beiratkozás helye a LEVELEZŐ munkarendre felvételt nyert hallgatóknak:**

1037 Budapest, Bécsi út 324. **VI. épület. 504-es terem.**

**A beiratkozás időpontja: 2019. augusztus 28-án (szerda) 13:00 óra**

**A kijelölt termet 13:00 óráig kell elfoglalni, ezért kérem, hogy 12 óra 30 percre érkezzen meg.**

Az iratkozást követően, kötelező részvétellel szakos tájékoztató lesz.

Kérjük, hogy az alábbi oldalon lévő dokumentumokat tanulmányozza át a beiratkozás előtt, különös tekintettel a „Pszichológia BA szakos tájékoztató 2019” dokumentumot:

<http://www.kre.hu/btk/index.php/2015-10-20-11-09-16/2015-10-20-11-15-36/pszichologiai-intezet/pszichologia-intezet-letoltesi-anyagai/category/5-ba-elso-evfolyamok-nappali-es-levelezo.html>

**Kérem, hogy a beiratkozásra a kijelölt időpontban szíveskedjék pontosan megjelenni!**

A Tanulmányi és Vizsgaszabályzat 36.§-a rendelkezik a beiratkozásról és a tanulmányok folytatásának bejelentéséről. E szakasz (9) bekezdése szerint:

*„A beiratkozás kizárólag személyesen történhet.”* A hivatkozott szakasz (12) bekezdése szerint: *„Ha a hallgató a beiratkozási kötelezettségét elmulasztja, és utólagos beiratkozás iránti kérelmet határidőben nem terjeszt elő, úgy kizárólag új felvételi eljárással kerülhet be ismét az Egyetemre.”*

Indokolt és igazolt esetben, írásos meghatalmazással egy Ön által megbízott személy eljárhat ügyében.

**A kollégiumainkról a részletes tájékoztató és az elhelyezési kérelemhez szükséges jelentkezési lap elérhető**: a <http://www.kre.hu> -> BTK -> SZOLGÁLTATÁSAINK -> *Kollégiumok vagy az alábbi linkeken:*

**Benda Kálmán Bölcsészet- és Társadalomtudományi Szakkollégium**

Szakkollégium oldala: <http://www.kre.hu/btk/bendadev>

Szakkollégium, jelentkezési lap linkje: <http://www.kre.hu/btk/bendadev/felveteli/urlap>

**Bethlen Gábor Kollégium - 1116 Budapest, Temesvár utca 16–18.**

Bethlen Gábor Kollégium oldala:<http://www.kre.hu/btk/index.php/2015-10-20-12-46-08/2015-10-20-12-47-06/bethlen-gabor-kollegium.html>

Bethlen Gábor Kollégium, jelentkezési lap linkje: <http://www.kre.hu/btk/images/doc/Elsoeves_Karolis_hallgatoknak_2019-2020.pdf>

**Óbudai Diákhotel - 1037 Budapest, Kunigunda útja 25-27.**

Óbudai Diákhotel oldala: <http://www.kre.hu/btk/index.php/2015-10-20-12-46-08/2015-10-20-12-47-06/obudai-diakhotel.html>

Óbudai Diákhotel, jelentkezési lap linkje:

<http://www.kre.hu/portal/images/doc/ODH-Kollegiumi_felveteli_kerelem_elso_eves_hallgatok_reszere_20190708.pdf>

Gólyatáborral kapcsolatos tájékoztató: [Károli BTK Gólyatalálkozó - Gólyatáborral kapcsolatos információk (kizárólag alapképzés és osztatlan tanárképzés nappali munkarendjére felvételt nyert hallgatók részére)](http://www.kre.hu/btk/doc/TO/golyalevel.pdf)

A 2019/2020. tanév őszi félévének rendje honlapunkon is a tanulmányi hirdetményeknél megtalálható.

**A tárgyfelvétel időszaka: 2019. szeptember 3. és szeptember 13. között; Első tanítási nap: 2019. szeptember 9. (hétfő).**

**A beiratkozáshoz szükséges magával hozni** (Ügyeljen rá, hogy a fénymásolaton látható legyen minden sorszám, dátum, aláírás):

* a személyi igazolványát (annak mindkét oldaláról készítsen másolatot);
* 1 db igazolványképet (útlevél fénykép méretben /35x45 mm/ és minőségben) - a fényképek hátuljára nevét felvezetve;
* TAJ kártyáját (egy példány másolattal);
* lakcímkártya (egy példány másolattal);
* adókártyáját (egy példány másolattal) - aki nem rendelkezik adókártyával, az szíveskedjék iratkozásig beszerezni;
* **az önköltséges képzésre felvett hallgató az átutalt összegről szóló igazolást**;
* eredeti bizonyítványokat egy-egy példány másolattal (**érettségi bizonyítvány, OKJ-s bizonyítvány, oklevél, nyelvvizsga bizonyítvány, tanúsítvány**); Továbbá amennyiben több oklevéllel is rendelkezik, kérem, mindről hozzon fénymásolati példányt, ne csak arról, amelyik a felvételhez volt szükséges!
* **Beiratkozási lap 2019,** melyet a hallgatói (Neptun) weben, bejelentkezve: Információ –> Általános nyomtatványok menüpontot kiválasztva találhat meg.

*Nyomtatása*: A „Beiratkozási lap 2019” sor végén talál egy + jelet, erre kell rákattintani és kiválasztani, a „Nyomtatás” felugró ablakot, majd nyomtatás.

**Kérem, hogy a hibásan feltüntetett adatokat javítsa le kék tollal, a hiányzó adatokat pedig töltse ki kék tollal. A dokumentum végét kérem aláírni, a dátumot hagyja üresen, azt a beiratkozáson (2019.08.28-án) kell majd kitölteni.**

Tájékoztatom, hogy a beiratkozáskor az alábbi dokumentumokat fogja kézhez kapni. Ezen dokumentumok a beiratkozás részét képezik, tehát átolvasása és aláírása után (iratkozás helyszínén) az intézménynél marad.

* Jognyilatkozat 2019;
* Nyilatkozat Tűzvédelmi Tájékoztatásról 2019;
* A Károli Gáspár Református Egyetem beiratkozott hallgatók fogadalma 2019;
* Önköltséges hallgatók esetén Hallgatói szerződés;

Felhívom szíves figyelmét, hogy ezen dokumentumok megtekinthetők a hallgatói (Neptun) weben, bejelentkezve: Információ –> Általános nyomtatványok menüpontot kiválasztva. Itt megjelennek a letölthető, megtekinthető előbb felsorolt nyomtatványok.

**Továbbá kérem, hogy legyen szíves a Neptun rendszerbe egy igazolványképet feltölteni, melynek feltöltési útmutatója** [**itt érhető el**](http://www.kre.hu/btk/doc/TO/Igazolvanykep_feltoltes_kerveny_leadasa.docx)**!**

Kérem, látogasson el a ***2019/2020. tanévre felvett hallgatók részére*** ([http://www.kre.hu/btk/index.php/2015-10-20-12-12-54/2019-2020-tanevre-felvett-hallgatok-reszere.htmll](http://www.kre.hu/btk/index.php/2015-10-20-12-12-54/2018-2019-tanevre-felvett-hallgatok-reszere.html)) **oldalra, ahol további hasznos információk találhatók, amiket kérem, hogy tekintsen meg:**

A 2019/2020-as tanév rendje; 2019/2020. tanév tanulmányi tájékoztató; A félévre történő bejelentkezés lépései; A tárgyfelvétel lépései; Szolgáltatási díjtáblázat a 2019/2020-as tanévben; Részletfizetési kérelem *(leadási határideje: 2019. augusztus 16. Dékáni Hivatal)*, Tájékoztatás nyelvtanulási lehetőségekről; Diákigazolvány igénylésének menete;

**Diákhitellel kapcsolatos ügyek intézése**: Bede-Fazekas Edit (E-mail: [bedefazekas.edit@kre.hu](mailto:bedefazekas.edit@kre.hu) Telefon: +36 (1) 483 28 99

Diákhitel kérelmek benyújtási határideje: 2019. augusztus 29. (Tanulmányi Osztály, Bede-Fazekas Edit)

**Tanulmányi szakfelelősök:**

**Pszichológia nappali képzés: Dudás Anna** Telefon: +36 (1) 483 28 95; E-mail: [dudas.anna@kre.hu](mailto:dudas.anna@kre.hu)

**Pszichológia levelezői képzés: Stolcz Barbara** Telefon: +36 (1) 483 29 03; E-mail: [stolcz.barbara@kre.hu](mailto:stolcz.barbara@kre.hu)

**Az önköltséges felvett hallgatók fizetési kötelezettsége a 2019/2020. tanév I. félévében**:

**Pszichológia alapképzés nappali/levelező munkarenden** **300 000,- Ft/félév**

Felhívom a figyelmét arra, hogy csak az az önköltséges képzésre felvett leendő hallgató iratkozhat, aki az önköltség összegét befizette, az erről szóló igazolást iratkozáskor bemutatta. **Számlára történő beérkezési határidő: 2019. augusztus 23. (péntek).**

**A befizetéskor kérem, hogy a közlemény rovatban tüntesse fel NEPTUN-KÓDJÁT a következőképpen: NK-Neptun-kód.**

Tájékoztatom, hogy az önköltség befizetése csak a Neptun Egységes Tanulmányi Rendszeren – gyűjtőszámlán – keresztül történhet. Ennek módjáról a <http://www.kre.hu/portal/index.php/neptun.html> ([www.kre.hu](http://www.kre.hu) -> Neptun) menüpontja alatt talál információt (számlakérés, befizetés módja, tétel kiírás, általános pénzügyi tájékoztatás, általános tájékoztatás Neptun használatáról, stb). Kérem, szíveskedjen eszerint eljárni!

**Csekkes befizetést nem fogadhatunk el!**

Budapest, 2019. július 30.

Üdvözlettel: Határ Anita s. k.

*Tanulmányi osztályvezető*